1 Coríntios 5-7 - Bíblia Online PR\n1 Coríntios 5-7 - Bíblia Online PR ÍndiceTemasDicionário Buscar\n1 CoríntiosCapítulo 5.Anotar1. Olen kuullut, että teidän keskuudessanne on haureutta, jopa sellaista mitä ei tavata edes pakanakansojen parissa: eräskin elää äitipuolensa kanssa.2. Ja te vielä pöyhkeilette, vaikka teillä olisi ollut syytä surra ja erottaa joukostanne mies, joka on syyllistynyt tuollaiseen.3. Vaikka minä ruumiillisesti olen poissa luotanne, olen kuitenkin hengessä läsnä ja olen kuin paikalla olevana jo päättänyt, mitä syylliselle on tehtävä.4. Kun te olette yhdessä koolla Herramme Jeesuksen nimessä ja minun henkeni ja Herramme Jeesuksen voima ovat läsnä,5. tuo mies on luovutettava Saatanalle ja niin annettava hänen ruumiinsa tuhoutua, jotta hänen henkensä pelastuisi Herran päivänä.6. Te teette väärin, kun kerskutte. Ettekö tiedä, että pieni määrä hapatetta hapattaa koko taikinan?7. Puhdistakaa siis talonne hapantaikinasta, niin että teistä tulee uusi taikina. Happamattomiahan te olettekin, sillä meidän pääsiäislampaamme, Kristus, on jo teurastettu.8. Meidän on siis aika viettää juhlaa, ei vanhan pahuuden ja kelvottomuuden hapattamina, vaan happamattomina, vilpittömyydessä ja totuudessa.9. Sanoin kirjeessäni teille, että teidän ei pidä olla tekemisissä siveettömästi elävien kanssa.10. En tarkoittanut tämän maailman siveettömiä enkä ahneita, riistäjiä tai epäjumalanpalvelijoita, sillä silloinhan teidän pitäisi lähteä kokonaan pois maailmasta.11. Nyt täsmennän vielä: jos jotakuta sanotaan veljeksi mutta hän on siveetön tai ahne, epäjumalanpalvelija, pilkkaaja, juomari tai riistäjä, älkää olko tekemisissä hänen kanssaan. Älkää edes aterioiko tällaisen kanssa.12. Ei kai minun asiani ole tuomita ulkopuolisia? Ettehän tekään tuomitse muita kuin omaan piiriinne kuuluvia.Capítulo 6.Anotar1. Kun teidän keskuudessanne jollakin on riita-asia toisen kanssa, kuinka hän julkeaa viedä sen pakanoiden ratkaistavaksi? Miksi hän ei jätä sitä pyhien ratkaistavaksi?2. Ettekö tiedä, että pyhät tulevat kerran olemaan maailman tuomareina? Jos te saatte tuomita maailmaa, ettekö muka kelpaa tuomareiksi vähäpätöisissä asioissa?3. Ettekö tiedä, että me tulemme tuomitsemaan enkeleitäkin -- kuinka emme sitten voisi ratkaista tämän elämän asioita?4. Mutta kun teillä on riitaa maallisista asioista, te otatte tuomareiksi sellaisia, joille seurakunnassa ei anneta mitään arvoa.5. Saisitte hävetä! Eikö omassa joukossanne ole yhtäkään viisasta, joka pystyisi ratkaisemaan kahden veljen välisen riidan?6. Veli siis käy oikeutta veljeään vastaan, ja vielä epäuskoisten edessä!7. Jo se, että yleensä käräjöitte keskenänne, on teille tappioksi. Miksi ette ennemmin kärsi vääryyttä? Miksi ette ennemmin anna riistää itseltänne?8. Ei, te itse teette vääryyttä ja riistätte muilta, jopa omilta veljiltänne.9. Ettekö tiedä, että vääryydentekijät eivät saa omakseen Jumalan valtakuntaa? Älkää eksykö! Jumalan valtakunnan perillisiä eivät ole siveettömyyden harjoittajat eivätkä epäjumalien palvelijat, eivät avionrikkojat, eivät miesten kanssa makaavat miehet,10. eivät varkaat eivätkä ahneet, eivät juomarit, pilkkaajat eivätkä riistäjät.11. Tällaisia jotkut teistä olivat ennen, mutta nyt teidät on pesty puhtaiksi ja tehty pyhiksi ja vanhurskaiksi Herran Jeesuksen Kristuksen nimessä ja Jumalamme Hengen voimasta.12. 13. Ruoka on vatsaa ja vatsa ruokaa varten, ja Jumala on tekevä molemmat tarpeettomiksi. Mutta ruumis ei ole siveettömyyttä vaan Herraa varten, ja Herra on ruumiinkin valtias.14. Jumala on herättänyt kuolleista Herran ja on voimallaan herättävä meidätkin.15. Ettekö tiedä, että teidän ruumiinne ovat Kristuksen ruumiin jäseniä? Ryhtyisinkö siis tekemään Kristuksen jäsenistä porton jäseniä? En ikinä!16. 17. Mutta joka liittyy Herraan, on samaa henkeä hänen kanssaan.18. Pysykää erossa haureudesta! Kaikki muut synnit, joita ihminen tekee, kohdistuvat muualle kuin hänen ruumiiseensa, mutta siveetön teko osuu ihmisen omaan ruumiiseen.19. Ettekö tiedä, että teidän ruumiinne on Pyhän Hengen temppeli? Tämän Hengen on Jumala antanut asumaan teissä. Te ette itse omista itseänne,20. sillä Jumala on ostanut teidät täydestä hinnasta. Tuottakaa siis ruumiillanne Jumalalle kunniaa!Capítulo 7.Anotar1. Otan nyt puheeksi asian, josta kirjoititte. Miehen on kyllä hyvä olla koskematta naiseen,2. mutta haureuden välttämiseksi tulee kunkin miehen elää oman vaimonsa ja kunkin naisen oman miehensä kanssa.3. Mies täyttäköön aviovelvollisuutensa vaimoaan kohtaan, samoin vaimo miestään kohtaan.4. Vaimon ruumis ei ole hänen omassa vallassaan vaan miehen, samoin ei miehen ruumis ole hänen omassa vallassaan vaan vaimon.5. Älkää keskeyttäkö yhdyselämäänne, paitsi ehkä yhteisestä sopimuksesta joksikin aikaa, jotta voitte keskittyä rukoukseen; palatkaa sitten taas yhteen. Muutenhan Saatana pääsee kiusaamaan teitä, kun ette kuitenkaan pysty hillitsemään itseänne.6. Sanon tämän myönnytyksenä enkä käskynä.7. Soisin kaikkien elävän niin kuin itse elän. Jokaisella on kuitenkin oma Jumalalta saatu armolahjansa, yhdellä yksi, toisella toinen.8. Naimattomille ja leskille minä sanon, että heidän olisi hyvä pysyä yksin niin kuin minäkin.9. Mutta elleivät he jaksa hillitä itseään, menkööt naimisiin, sillä on parempi mennä naimisiin kuin palaa himon tulessa.10. Naimisissa oleville taas annan käskyn, en minä vaan Herra: vaimo ei saa erota miehestään.11. Jos hän kuitenkin eroaa, olkoon menemättä enää naimisiin tai sopikoon miehensä kanssa. Samoin ei mies saa erota vaimostaan.12. Sitten sanon vielä, en Herran sanana vaan omanani: Jos jollakin veljellä on vaimo, joka ei usko, ja tämä suostuu asumaan hänen kanssaan, miehen ei pidä jättää häntä.13. Ja jos uskovalla naisella on aviomies, joka ei usko, ja tämä suostuu asumaan hänen kanssaan, vaimon ei pidä jättää miestään.14. Mies, joka ei usko, on uskovan vaimonsa pyhittämä, ja vaimo, joka ei usko, on uskovan miehensä pyhittämä. Muutenhan teidän lapsenne olisivat epäpuhtaita; nyt he kuitenkin ovat pyhiä.15. Mutta jos se puoliso, joka ei usko, tahtoo erota, niin erotkoon. Uskovaa veljeä tai sisarta ei tällaisessa tapauksessa sido mikään pakko. Jumala on kutsunut teidät elämään rauhassa.16. Ja mistä tiedät, vaimo, voitko pelastaa miehesi? Tai mies, mistä tiedät, voitko pelastaa vaimosi?17. Jokainen eläköön edelleen sen osan mukaisesti, jonka Herra on hänelle suonut ja joka hänellä oli, kun Jumala hänet kutsui. Tämän ohjeen minä annan kaikissa seurakunnissa.18. Jos joku on saanut kutsun ympärileikattuna, hän älköön pyrkikö eroon ympärileikkauksestaan. Se taas, joka on saanut kutsun ympärileikkaamattomana, älköön ympärileikkauttako itseään.19. On yhdentekevää, onko ihminen ympärileikattu vai ei; tärkeää on Jumalan käskyjen noudattaminen.20. Jokaisen tulee pysyä siinä osassa, jossa hän oli kutsun saadessaan.21. Jos olit orja, älä siitä välitä. Vaikka voisit päästä vapaaksikin, pysy mieluummin orjana.22. Se, jonka Herra on kutsunut orjana, on näet Herran vapauttama. Samoin se, joka on kutsuttu vapaana, on Kristuksen orja.23. Jumala on ostanut teidät täydestä hinnasta. Älkää ruvetko ihmisten orjiksi!24. Veljet, jokainen pysyköön Jumalan edessä siinä osassa, jossa oli kutsun saadessaan.25. Naimattomista naisista minulla ei ole Herran antamaa käskyä. Sanon kuitenkin oman mielipiteeni, sillä Herra on suonut minulle sen armon, että minuun voi luottaa.26. Sen ahdingon ajan vuoksi, jota nyt elämme, jokaisen on hyvä pysyä entisellään.27. Jos sinulla on vaimo, älä pyri hänestä eroon. Jos sinulla ei enää ole vaimoa, älä etsi itsellesi uutta.28. Mutta jos menetkin naimisiin, et tee väärin. Ja jos naimaton nainen menee naimisiin, hänkään ei tee väärin. Naimisissa olevat joutuvat kuitenkin elämässään ahtaalle, mistä haluaisin teitä säästää.29. Sanon teille, veljet: aika on käymässä vähiin. Siksi niidenkin, joilla on vaimo, on nyt elettävä kuin heillä ei vaimoa olisikaan,30. surevien on oltava kuin he eivät surisi ja iloitsevien kuin eivät iloitsisi; niiden, jotka ostavat jotakin, on oltava kuin eivät saisi pitää ostamaansa,31. ja niiden, jotka käyttävät hyödykseen sitä mitä tässä maailmassa on, on oltava kuin eivät saisi siitä mitään hyötyä. Tämä nykyinen maailmamme on näet katoamassa.32. Toivoisin, ettei teillä olisi huolia. Naimaton mies kantaa huolta siitä, mikä koskee Herraa, siitä, miten olisi Herralle mieliksi.33. Naimisissa oleva taas huolehtii maallisista asioista, siitä, miten olisi vaimolleen mieliksi.34. Näin hän on jakautunut kahtaalle. Samoin naimaton nainen ja nuori neito kantavat huolta siitä, mikä koskee Herraa, jotta olisivat niin ruumiiltaan kuin hengeltäänkin pyhiä. Naimisissa oleva nainen taas huolehtii maallisista asioista, siitä, miten olisi miehelleen mieliksi.35. Tämän sanon teidän parastanne ajatellen, en sitoakseni teitä vaan auttaakseni teitä elämään kunniallisesti ja pysymään lujasti ja häiriintymättä Herran yhteydessä.36. Joku ehkä arvelee menettelevänsä sopimattomasti morsiantaan kohtaan, kun hän tuntee tähän ylivoimaista halua eikä voi sille mitään. Hän saa kuitenkin tehdä niin kuin haluaa, se ei ole väärin, he voivat mennä naimisiin.37. Mutta jos joku ei tunne voittamatonta pakkoa vaan hallitsee tahtonsa ja pysyy lujasti päätöksessään säilyttää morsiamensa koskemattomana, hän tekee oikein.38. Se, joka menee morsiamensa kanssa naimisiin, tekee siis oikein, mutta se, joka ei mene, tekee vielä paremmin.39. Vaimo kuuluu yhteen miehensä kanssa niin kauan kuin tämä elää, mutta miehen kuoltua hän on vapaa menemään naimisiin kenen kanssa haluaa, kunhan se vain tapahtuu Herrassa.40. Hänen osansa on kuitenkin parempi, jos hän pysyy leskenä. Tämä on minun käsitykseni, ja luullakseni minussakin on Jumalan Henki.


Uimastadionin ja Kumpulan maauimalat kielsivät Pokémon Go:n pelaamisen – Kumpulaan murtauduttiin yöllä Pokémonien takia | Pokémon Go | HS\nÖinen salauinti Kumpulan maauimalassa on yleistä. Kuva vuodelta 2009.\nHelsingin Uimastadionin ja Kumpulan maauimalat ovat kieltäneet Pokémon Go -mobiilipelin pelaamisen asiakkailtaan. Kiellot ilmestyivät maauimaloihin tiistaiaamuna sen jälkeen, kun Kumpulan maauimalaan oli murtauduttu edellisyönä Pokémon-jahdin takia.”Vartija joutui häätämään pelaajat pois. Periaatteessa kielto lähti siitä”, sanoo maauimaloiden kesäesimies Oleg Jauhonen.Toinen kiellon syy on maauimaloiden kuvauskielto, josta asiakkaat myös muistuttavat kuvaamaan erehtyviä toisia uijia hanakasti.”Sillä periaatteella ajattelimme, että tämän [Pokémon Go:n] tyylinen pelaaminen ei kuuluisi maauimaloihin.”Kieltoa saatetaan kuitenkin lieventää pian, sillä pelaamisen valvominen on vaikeaa. Kaikkea puhelimenkäyttöä kun ei ole kielletty eikä halutakaan kieltää, sanoo Jauhonen.”Asiaa käsitellään huomenna uudelleen. Pohdinnassa on, että kielto muuttuu muistutukseksi ottaa muut asiakkaat huomioon, kun peliä pelaa.”Tiistain kaltaisella hyvällä säällä maauimalat ovat aivan täynnä ihmisiä, Jauhosen sanoin asiakkaita on ”vieri vieressä”. Tällöin puhelimen ruudun tuijottaminen yhtä aikaa liikkumisen kanssa saattaa aiheuttaa vakavia vaaratilanteita varsinkin altaiden läheisyydessä.”Tämän uusi juttu kaikille, ja suhtautuminen täytyy miettiä myös sen mukaan, kuinka pitkään villitys jatkuu. Asia on kuitenkin arka nimenomaan sen takia, että kuvaamisen ja pelaamisen erottaminen on vaikeaa”, Jauhonen sanoo.Tiistai-iltapäivänä Liikuntavirasto käytti jo kieltoa lievempää sanailua Twitterissä: ”Hei Pokémon-kouluttajat! Huomioithan maauimaloissa pelatessasi kanssauimarit ja -kuntoilijat. Turvallisuus ennen kaikkea veden äärellä.”Hei Pokemon-kouluttajat! Huomioithan maauimaloissa pelatessasi kanssauimarit ja -kuntoilijat. Turvallisuus ennen kaikkea veden äärellä.— Liikuntavirasto (@Liikuntavirasto) July 19, 2016@suviauvi @Liikuntavirasto sama törkeä kielto Kumpulan maauimalassa. pic.twitter.com/zClE4Bh2aP— Julkkiskokki (@anttirita) July 19, 2016\nESS: Pokémon Go saattoi johtaa hengen pelastumiseen Lahdessa – poliisi varoittaa myös pelin vaaroista\nHelsingin Uimastadionin ja Kumpulan maauimalat ovat kieltäneet Pokémon Go -mobiilipelin pelaamisen asiakkailtaan. Kiellot ilmestyivät maauimaloihin tiistaiaamuna sen jälkeen, kun Kumpulan maauimalaan oli murtauduttu edellisyönä Pokémon-jahdin takia.”Vartija joutui häätämään pelaajat pois. Periaatteessa kielto lähti siitä”, sanoo maauimaloiden kesäesimies Oleg Jauhonen.Toinen kiellon syy on maauimaloiden kuvauskielto, josta asiakkaat myös muistuttavat kuvaamaan erehtyviä toisia uijia hanakasti.”Sillä periaatteella ajattelimme, että tämän [Pokémon Go:n] tyylinen pelaaminen ei kuuluisi maauimaloihin.”Kieltoa saatetaan kuitenkin lieventää pian, sillä pelaamisen valvominen on vaikeaa. Kaikkea puhelimenkäyttöä kun ei ole kielletty eikä halutakaan kieltää, sanoo Jauhonen.”Asiaa käsitellään huomenna uudelleen. Pohdinnassa on, että kielto muuttuu muistutukseksi ottaa muut asiakkaat huomioon, kun peliä pelaa.”Tiistain kaltaisella hyvällä säällä maauimalat ovat aivan täynnä ihmisiä, Jauhosen sanoin asiakkaita on ”vieri vieressä”. Tällöin puhelimen ruudun tuijottaminen yhtä aikaa liikkumisen kanssa saattaa aiheuttaa vakavia vaaratilanteita varsinkin altaiden läheisyydessä.”Tämän uusi juttu kaikille, ja suhtautuminen täytyy miettiä myös sen mukaan, kuinka pitkään villitys jatkuu. Asia on kuitenkin arka nimenomaan sen takia, että kuvaamisen ja pelaamisen erottaminen on vaikeaa”, Jauhonen sanoo.Tiistai-iltapäivänä Liikuntavirasto käytti jo kieltoa lievempää sanailua Twitterissä: ”Hei Pokémon-kouluttajat! Huomioithan maauimaloissa pelatessasi kanssauimarit ja -kuntoilijat. Turvallisuus ennen kaikkea veden äärellä.”


Onko helle tehnyt asuntoon tukalat oltavat? Jos viilennyksen ensiapu ei auta, liian kuuma asunto voi oikeuttaa vuokranalennukseen - Kotimaa - Uutiset - MTV.fi\nOnko helle tehnyt asuntoon tukalat oltavat? Jos viilennyksen ensiapu ei auta, liian kuuma asunto voi oikeuttaa vuokranalennukseen\nKotimaa Julkaistu 19.07.2018 19:52\nHelle voi tehdä asunnosta tukalan kuuman. Mikäli vuokralaisen asunnon lämpötila kohoaa liian korkealle, on vuokralainen oikeutettu vaatimaan vuokranantajalta ratkaisua lämpötilan laskemiseen tai vuokranalennukseen.\nVideo: MTV:n meteorologi Pekka Pouta havainnollistaa Sini-koiran kanssa, miten helteiltä voi suojautua. Sini saa videolla yllensä koirille suunnitellun vaatteen, jonka voi kastella olon helpottamiseksi.\nKun asunnon lämpötila menee yli 32 asteen, voidaan todeta asunnossa olevan puute, kertoo Suomen Vuokranantajien toiminnanjohtaja Mia Koro-Kanerva.\n– Jos asunto on puutteellinen, vuokralaisella on oikeus vaatia vuokranalennusta siltä ajalta, kun puute on olemassa ja myös puutteen korjaamista, Koro-Kanerva kertoo.\nMoni vuokranantaja pyrkii kuitenkin helpottamaan asunnon lämpötilaa nopeilla ratkaisuilla.\n– Lähinnä ensiapu tulee kysymykseen, eli esimerkiksi tuulettimen hankkiminen tai sälekaihtimien asentaminen auringonvalon blokkaamiseksi, Koro-Kanerva kertoo.\nKorvaus voi olla 10–20 prosenttia vuokrasta\nOikeutta vuokranalennukseen ei ole, jos asunnon lämpötila saadaan laskettua normaaliin lämpötilaan. Jos puute jatkuu, alennus tulee kysymykseen.\nHuoneilman lämpötilan tulee olla asunnossa lämmityskauden ulkopuolella 18–32 astetta. Lämpötilasta määrää sosiaali- ja terveysministeriön asetus asunnon terveydellisistä olosuhteista.\n– Vuokranantajan vastuuta lämpötilan suhteen ei ole erikseen määritelty, mutta vuokranantaja vastaa siitä, että asunto on sopimuksen mukainen, turvallinen ja terveellinen, Koro-Kanerva kertoo.\nAlennuksen suuruus ratkaistaan aina tapauskohtaisesti, mutta Koro-Kanerva arvioi sen olevan suurimmillaan 10–20 prosenttia vuokrasta.\nViikonloppuna luvassa on voimakkaita ukkosia.\nYhteys viranomaisiin, jos vuokranantaja ei kuuntele\nKaikkeen vuokranantajakaan ei voi vaikuttaa. Asunnon tekniset ratkaisut helteen aiheuttaman kuumuuden helpottamiseksi ovat usein taloyhtiön vastuulla. Silloin vuokranantaja voi olla yhteydessä taloyhtiöön.\nJos vuokranantaja ei ota asunnon puutteisiin liittyviä tai terveyteen vaikuttavia kysymyksiä vakavasti, voi vuokralainen olla yhteydessä terveysvalvontaviranomaisiin.\nKoro-Kanerva ei kuitenkaan usko, että väliaikaisen helteen suhteen viranomaiset ehtisivät paikalle toteamaan puutetta ajoissa.\n– Yleensä terveysvalvontaviranomainen puuttuu tilanteeseen, jossa asunto on liian kylmä. Kylmät jaksot, jolloin asunnot ovat liian kylmiä, ovat pidempiä ja silloin terveysvalvontaviranomaista voidaan hyödyntää.\nKirjurinluoto muuttui sotatantereeksi – taistelunäytös helteessä pisti sotilaat koville: "Seitsemän litraa nestettä puoleen päivään" ke 18.7.\nTämä Vantaalla otettu kuva osoittaa, miksi kuumasta autosta varoitetaan – "Ja sitten vielä jengi jättää lapsia ja koiria helteellä autoon" ti 17.7.\nOnko jo liian kuuma uida? SM-triathlonissa ollaan kieltämässä märkäpukujen käyttö – "Lämmittää niin paljon" ti 17.7.\nSuperhelle ei vielä näy sairaaloiden potilasmäärissä – tiistaina vielä kuumempaa, joten tilanne voi olla toinen: "Nesteytyksestä ja viilennyksestä huolehdittava" ma 16.7.\nUlkoministeri Soini Helsingin huipputapaamisesta: Parin viikon puserrus palkittiin Historiallinen uhkakuva leijui Suomen yllä: Sähköpulaa vastaava tilanne koettu viimeksi 1970-luvulla – "Olemme tuontiriippuvainen maa"


Kotimme Koivurinne: Huussille terassi ja kuisti kuntoon\nUkolla oli maitokärryssä kasa puulaattoja ja hän halusi tietää, mihin ne voisi kipata. Akkapa keksi, että tehdään niistä huussin eteen terassi, tai oikeastaan siis patio. Ukko kävi vielä hakemassa varastoistaan suodatinkangasta ja niin sitten patio lähti muotoutumaan.\nEihän laattoja tietenkään ollut ihan tarpeeksi, mutta aika hyvän alueen niillä jo sai peitettyä. Samalla siistiytyi käsienpesupaikkakin. Siihen on nyt tulossa se pöytä, kunhan tukipuut vielä Ukko saa tehtyä.\nToinen projekti oli kuistin siivous. Kuistilla on ollut koko ajan kauhean paljon kaikenlaista tavaraa, ja nyt Akka sai tarpeekseen siitä. Sitä paitsi oli hyvin mahdollista, että kesävieraita saattaisi olla tulossa viikolla ja heillekin olisi miellyttävämpää, jos kuisti olisi siisti.\nNyt kuistillekin kokee olevansa tervetullut. Tämä kyltti on muuten Ukon tekemä! Ukkohan se on Koivurinteen romantikko.\nHuutokaupasta ostettu tuolisänky sai sitten nykyisen paikan kuistilta. Tuolin alle mahtuu aika hyvin tavaraa, ihan isojakin pönttöjä.\nOikealla on pari eriparista tuolia ja se punainen astiakaappi, joka oli jo keittiössäkin. Nyt siinäkin on täynnä remonttitavaraa ja päällä linnunpönttöjä.\nJoku vuosi sitten Akka innostui linnunpöntöistä ja niitä sitten tuli Ukon kanssa tehtyä aika monta. Tässä on vain osa niistä.\nKuistikin käy nyt majoitustilaksi jopa kahdelle. Varsinaisena sänkynä siellä on keväällä saatu päästävedettävä (operaatio huonekalujen pelastuspartio). Kaikki näyttää kuistilla olevan keskenään ihan eriparia, eikä väritkään ihan soinnu keskenään, mutta näin väliaikaiseksi ratkaisuksi tämä saa välttää.\nLähettänyt Koivurinteen Akka klo 22:14\nmummeli 15. heinäkuuta 2013 klo 6.06\nTuosta kuististahan tuli oiva kesähuone! Eikä haittaa yhtään eriparisuuskaan, sopivat kaikki keskenään iloisesti!\nKoivurinteen Akka 15. heinäkuuta 2013 klo 10.05\nKiitos, mummeli! Verhojen sävyt ehkä eniten tuossa eroaa muista sävyistä.


Rakkaan Kylli-tädin syntymästä sata vuotta | Yle Uutiset | yle.fi\n6.7.2006 • Päivitetty 29.10.2008 23:26\nKylli-täti ihastutti lastenohjelmien katsojia sadunkerronnallaan ja siveltimellään neljä vuosikymmentä.\nKuvaamataidonopettaja Kylli Koskesta tuli 50-vuotiaana vuonna 1957 TV:n satupiirtäjä Kylli-täti, kun lastenohjelmia suunnitteleva toimittaja Osmo Visuri sai tehtäväkseen lastenohjelmien aloittamisen, ja etsittiin sopivaa vetäjää.\nAluksi haussa oli aluksi "kiva nuori mies", mutta Visurin vaimo kertoi entisen opettajansa Kylli Kosken sadunkertojan taidoista. Päätös syntyi päivällispöydän ääressä, ja pian Kylli saattoi kutsua lapsia mukaan ohjelmaansa ja tuoda studioon kissoja ja koiria.\nOhjelmia kuuluttaessaan Teija Sopanen, jonka vanhemmat olivat Kylli Kosken ystäviä, tuli kutsuneeksi itselleen läheistä lasten piirros-, askartelu- ja satutuokioiden vetäjää "Kylli-tädiksi". Nimitys vakiintui neljän vuosikymmenen aikana kaikkien suomalaisten tuntemaksi.\nKylli Koski teki myös kirjankuvituksia, piti monia taidenäyttelyjä ja kävi opintomatkoilla Euroopassa. Vuonna 1997 kuollut taiteilija veti lähes viimeiseen asti mm. maalauskursseja eläkeläisille. Hänet on haudattu Karstulaan, jossa syntymäpäivää myös juhlisteteaan.\nKylli Kosken muistoa vaalii hänen nimeään kantava seura, joka on julkaissut syntymäpäivän kunniaksi Kissa vieköön -kirjan, jonka Koski on kuvittanut. Seura myös tukee lastenkulttuuria Suomen Kulttuurirahastoon perustetun Kylli Kosken nimikkorahaston kautta. Syksyllä jaetaan ensimmäistä kertaa palkinto lastenkulttuurin tekijälle. YLE24 Kuuntele YLE Arkista: Miten minusta tuli minä, Kylli-täti\nkulttuuriKylli KoskikuvaamataitoYleisradio Oy lastenohjelmatkuvataiteilijatKuvataidekoulutuskuvataideTeija SopanenlastenohjelmatSuomalaiset lastenohjelmatperusopetusLenita AiristosyntymäpäivätkissataidekasvatusYle


Strategia | Neste\nHenkilöstöämme motivoi tarkoituksemme luoda elinvoimaisempi maapallo lapsillemme. Tavoitteenamme on tulla globaaliksi johtajaksi uusiutuvissa ja kiertotalousratkaisuissa.\nStrategiamme on suunniteltu viemään Nestettä eteenpäin nopeammin ja rohkeammin, jotta yhtiö voisi saavuttaa sekä vastuullisuustavoitteensa että kannattavan kasvun tavoitteensa.\nRima asetettu korkealle: Globaali johtaja uusiutuvissa ja kiertotalousratkaisuissa\nVähentää asiakkaidensa kasvihuonekaasupäästöjä vuosittain vähintään 20 miljoonalla CO2-tonnilla vuoteen 2030 mennessä\nToteuttaaksemme korkealle asetetut tavoitteemme, meidän täytyy toimia nopeammin ja rohkeammin\nEnsimmäisessä vaiheessa eli uusiutuvissa ratkaisuissa tieliikenteessä olemme jo pitkällä. Kyseessä on Nesteellä vahva liiketoiminta, jota edistämme ja laajennamme. Uusiutuvan dieselin kysynnän odotetaan nelinkertaistuvan tieliikenteessä noin 20 miljoonaan tonniin vuoteen 2030 mennessä.\nToinen vaihe, lentoliikenteen uusiutuvat ratkaisut, on valmiina lähtöön. Tavoitteenamme on kehittää uusiutuvien lentopolttoaineiden markkinoita ja johtaa lentoliikenteen päästöjen vähentämistä. Nesteen tavoitteena on tuottaa ensimmäiset kaupallisen mittakaavan erät jätteisiin ja tähteisiin pohjautuvaa uusiutuvaa lentopolttoaineita vuonna 2019.\nKolmas kasvun vaihe tulee uusiutuvista polymeereista ja kemikaaleista, jotka mahdollistavat Nesteen uusiutuvien tuotteiden tuotannon täysimittaisen hyödyntämisen. Ollessamme markkinoilla ensimmäisten joukossa voimme muokata ja johtaa niitä yhdessä kuluttajabrändien kanssa. Neste keskittyy teknologian kehittämisessä jätemuovien kemiallisen kierrätyksen ratkaisuihin.\nNeste on perustanut toiminnallista tehokkuutta tukevan ohjelman, joka varmistaa kilpailukyvyn sekä uusiutuvissa että öljyliiketoiminnassa.\nNeste panostaa entisestään innovaatioihin tavoitteenaan luoda yhdessä kumppaniensa kanssa uusia läpimurtoja. Kehitämme skaalautuvia ja vastuullisia raaka-aineita sekä tarvittavaa teknologiaa saavuttaaksemme tavoitteemme olla globaali johtaja uusiutuvissa ja kiertotalousratkaisuissa.\nMeidän keinomme taistella\nilmastonmuutosta vastaan? Lue lisää\nHaluatko tietää lisää uusiutuvista polttoaineistamme?\nLue lisää strategisista tavoitteistamme ja saavutuksistamme vuosikertomuksesta.


Kato mua silmiin ja sano mulle mitä sä näät... - At Maria's\n← Mullantuoksuisen äidin ajatuksia puutarhanhoidosta ja elämästä\nTunteiden vuoristoradassa ilman päätepysäkkiä →\nperjantai 01. kesäkuu 2018\nKato mua silmiin ja sano mulle mitä sä näät…\nOlette kauniita ja sisältä kultaa ♥ Vaikken teitä suurinta osaa ole ikinä tavannutkaan. Mutta tähän astisen elämän aikana sitä on tullut tehtyä aika iso poikkileikkaus ihmisistä ja olen tullut siihen tulokseen, että pohjimmiltaan meillä kaikilla on sydän kultaa. Sen takia tunnen niin suurta ahdistusta, kun kuulen jonkun haukkuvan toista rumaksi tai haukkuvan itseään rumaksi. Jos vedettäisiin mutkat suoriksi, niin se on aivan sama, miltä sä näytät. Koska sun sydän on ihan varmasti kultaa ja se on kauneinta, mitä voi olla. Maailma on voinut kovettaa siihen kuoren, mutta se, mikä siellä kuoren alla on…se on sitä parhainta sinua.\nVaikka lause ”silmät ovat sielun peili” on jo kovin kokenut inflaatiota, niin se on yksi lempparisanonnoistani. Olen kohdannut katseita, joihin upota. Olen kohdannut katseita, jotka viivähtävät vain hetken ja sitten poistuvat kiireen vilkkaa vältellen katsettani. Olen kohdannut katseita, joihin on pakko vastata hymyllä. Katseita, joissa näkyy nähty maailma ja eletty elämä. Mutta myös katseita, joissa näkyy epätoivo ja pelko. Rakastan katsoa ihmisiä silmiin. Silmät kertovat niin paljon. On uhmakkaita katseita, jotka viestittävät, että peräänny. On katseita, joista näkee suoraan siihen kuoreen, joka sydämen päälle on rakennettu. Niitä katseita, jotka eivät heijasta sitä kantajansa sisintä. Silloin aina ajattelen, että voi kunpa voisin auttaa. Jos olisi edes yksi lause, jonka sanoa, jotta tuo kuori sulaisi…\nSiitä lähtien, kun opin hyväksymään itseni sellaisena kuin olen, olen ottanut tavaksi nähdä ihmisistä ensimmäisenä silmät. Myös itsestäni. Peilistä katsoessani sitä voisi helposti kiinnittää katseensa johonkin muuhun kuin silmiin. Sitä voisi taivastella omaa kuvaa katsoessaan iän tuomia muutoksia. Sitä voisi näissäkin valokuvissa keskittyä käsivarsiin, jotka eivät ole enää timmeimmästä päästä. Vasemman käden arpeen kyynärtaipeessa. Yhdeksän tikin jättämään muistoon. Mutta sen sijaan näitä kuvia katsellessani hain kuvista oman katseeni.\nKatseesta huokui onni ja levollisuus. Se tunne, kun vihdosta viimein oli saanut nukuttua sen verran, että silmäpussitkin olivat sulaneet. Katseesta huokui rakkaus. Suuren suuri rakkaus kameraa pitelevää pikkuista kohtaan. Häntä jonka vuoro oli tulla kameran eteen seuraavaksi. Katseesta huokui myös tietyllä tavalla se itsevarmuus. Iän tuoma varmuus siitä, että riitän just tällaisena. Riitän itselleni ja sen myötä riitän ihan varmasti muillekin.\nMeillä eletään niitä hetkiä elämässä, kun pienten nuorten naistenalkujen minäkuvaa rakennetaan. Kun kroppa muuttuu sellaisella tahdilla, että tunnepuoli ei oikein pysy perässä. Eletään niitä hetkiä elämässä, kun tämä kunniatehtävä nimeltä äitiys heittää eteen haasteita. Miten luoda pienille, mutta silti jo niin isoille, niin rautainen itsetunto, että hekin uskoisivat siihen, että se on sisin joka merkitsee eniten. Vaikka muu maailma sanoisi mitä. Miten luoda pienille isoille tytöilleni minäkuva, joka hyväksyy itsensä sellaisena kuin on?\nTie itseni hyväksymiseen tällaisena kuin olen ei ole ollut helppo. Siihen on kuulunut paljon painon kanssa jojoilua alle parikymppisenä, jopa tulella leikkimistä asian suhteen. Monia surkutteluja siitä, että miksei mulla ole vahvempia hiuksia, kuulaampaa ihoa ja miksi olin liki ainoa luokassamme, joka joutui pitämään silmälaseja ja hammasrautoja. Kaikki se itsevarmuuden puute johtui ulkoisista tekijöistä. Mutta ei sitä silloin nuorempana ajatellut, että ne asiat ovat vain sivuseikka. Koska itsensä hyväksyminen sellaisena kuin on, on itselläni yksi elämän kantavista voimista, niin palaan asiaan vielä tarkemmin sunnuntai-iltana. Joten pysykäähän kuulolla!\nHei, ihanaa koulujen lopettajaisviikonloppua ♥ Ja tsemppiä juhlavalmisteluihin teille, keillä sellaiset ovat viikonloppuna edessä. Mä lähden nyt kotitoimistopäivän kunniaksi tanssimaan ulos muutaman askeleen sadetanssia; tummat pilvet nimittäin lupaisivat vähän kosteutta maahan, joka jo halkeilee…\nKIVAA KESÄKUUN EKAA TOIVOTELLEN,\nPS. tuo kuvissa näkyvä valkoinen mekko…tiedättekö, tämä menee siihen samaan sarjaan, että kyllä ihmisillä on kultainen sydän. Reilu viikko takaperin ennen ystävien häitä sain sulhasen äidiltä messengeriin viestin; ”Mulla olisi sulle aivan sun näköinen mekko, huolisitko? ♥\n6 Responses to “Kato mua silmiin ja sano mulle mitä sä näät…”\nEn päässyt ensimmäistä kuvaa pidemmälle, kun ajattelin, että onpa kaunis ja seesteinen kuva sinusta. Jälleen kerran (yllätys, yllätys ;) voin samaistua tekstiisi täysin. Olen itse nuorempana voivotellut niin painoa, ihoa kuin hiuksiakin. On ollut pitkä matka tämän päivän tilanteeseen, jossa vihdoin yli nelikymppisenä olen tyytyväisempi itseeni, kuin koskaan aikaisemmin. Toki edelleen tulee tilanteita joissa en koe olevani varmimmillani, mutta sekin kuuluu elämään. Samoja asioita olen myös yrittänyt omalle tyttärelleni opettaa vaikkei se aina ole oman itsetunnon kanssa taistellessa helppoa ollutkaan. Toivon kuitenkin, että se asian ydin, kelpaat juuri sellaisena kuin olet, on juurtunut jonnekin takaraivoon. Sä olet Maria aivan huikea, kaunis aikuinen nainen, niin sisältä kuin ulkoakin ja sulla on asenne ja arvot niin kohdillaan ❤\nja voi kiitos ❤\nTuossa hetkessä tunsin oloni varsin seesteiseksi :) Se on ollut huhti-toukokuun härdellien jälkeen kyllä kovin toivottu olotila!\nEikös olekin jännä, että miten sitä nyt vasta tajuaa tietyt asiat? Ja tajuaa, että silloin nuorempana tuli kannettua ihan liikaa huolta sellaisista asioista, millä ei loppujen lopuksi ole juurikaan merkitystä.\nKiitos Susa kauniista sanoistasi ja suloista sunnuntai-iltaa ❤\nVielä on tuoreessa muistissa oman tyttäreni kasvukipuilut teini-iässä… Se on vaikeaa aikaa monella tavalla ja etenkin tämän päivän ulkonäkökeskeisessä maailmassa. Meillä pysyi onneksi aina hyvät puhevälit ja kaikki surut käytiin läpi puhumalla ja rohkaisemalla. Ulkonäköä olen aina kehunut, unohtamatta mainita sitä kaunista sydäntä ja sen tärkeyttä. Hänellä on aina ollut ns. ”koko paketti” kunnossa, mutta silti kärsi itsetunto-ongelmista. Sitä oli vaikea seurata vierestä ja yrittää vakuuttaa, kuinka upea ja ihana toinen on.\nNyt, noin viisi vuotta myöhemmin, on ihana katsoa tytärtä, joka alkaa vihdoin löytämään itsensä ja arvostamaan itseänsä. Se matka on toki elämänmittainen, mutta vihdoin voin huokaista helpotuksesta, että kaikki meni sittenkin lopulta ihan hyvin, vaikka niin monet itkut on matkan varrella itketty ja kauhukuviakin hiljaa mielessä maalailtu. Sittenkin niillä loputtomilla keskusteluilla, rukouksilla ja rohkaisevilla sanoilla on ollut merkitystä.\nEn epäile hetkeäkään, etteikö myös teidän perheestänne tulisi tasapainoisia ja itsevarmoja nuoria naisia, vaikka se ehkä vaatiikin juuri ne tietyt kipuilut, jotta perhoset pääsevät lopulta kotelostaan <3\nja hei voi kuinka ihana kuulla, että siellä ollaan nyt jo ns. seesteisemmillä vesillä ❤ Voin vain kuvitella, kuinka vaikeaa aikaa se on myös meille vanhemmille nähdä toisen epävarmuus omasta itsestäni. Meilläkin on jo pikkuisen sitä samaa epävarmuutta havaittavissa ja koko ajan yritetään kehua ja kannustaa. Mutta harmi, kun sekään ei aina auta :(\nUskon (ja toivon) myös, että puhevälien kunnossa pitämisellä on suuren suuri merkitys ja sillä, että on mukana kasvun kipeinä vaiheina. Niin kuin tekin olette olleet ❤\nKiitos Hertta ❤ Ihana tuo perhosvertaus ❤❤❤\nOnpas ihana mekko. :) Ihana, kun nyt on voinut päivittäin käyttää mekkoja ja hameita :) (viime kesänä jäi vähemmälle käytölle).\nTuo on minun ihan suosikkimekkoni tänä kesänä :) Siis tämän viikon verran, mitä olen sitä saanut kantaa :D\nSanos muuta, en muista viime kesältä kovin montaa mekkopäivää ;)\nIhanaa sunnuntai-iltaa ❤


Sääntö-Suomi laittoi pienyrittäjän ahtaalle – nyt panimossa poreilee teekattila ja pakurilla maustettua olutta saa taas myydä | Yle Uutiset | yle.fi\nFiskarsin panimon toimitusjohtaja ja perustaja Jari Leinonen maistelee pakuriteellä maustettua olutta.Ronnie Holmberg / Yle\nFiskarsilaisessa pienpanimossa on valmistumassa pakuriteellä maustettua olutta.\nVielä muutama vuosi sitten pakuri lisättiin suoraan keitokseen. Panimo joutui kuitenkin lopettamaan käytännön, kun Valvira eli Sosiaali- ja terveysalan lupa- ja valvontavirasto puuttui asiaan: pakurin käyttö on Suomessa sallittu ainoastaan ravintolisänä ja teenä.\nNyt Fiskarsin panimossa keitetään erikseen pakuriteetä ja yhdistetään se sitten oluen keittokattilaan, panimon toimitusjohtaja ja perustaja Jari Leinonen kertoo.\n– Toive olisi, että pakuria ei hirveästi käytettäisi. Sen käyttö menee koko ajan vaikeammaksi, Leinonen sanoo.\nJari Leinonen maustaa oluita monilla muillakin luonnontuotteilla kuin vain pakurilla.Ronnie Holmberg / Yle\nJärjestö: Kaikki johtuu yli 20 vuoden takaisesta virheestä\nPakurin käyttörajoitteet elintarvikkeena juontavat juurensa parikymmentä vuotta sitten tapahtuneeseen virheeseen. Näin toteaa luonnontuotealan kattojärjestön Arktisten Aromien toiminnanjohtaja Birgitta Partanen.\n– Vuonna 1997 koottiin eri maista dokumentteja kasvien elintarvikekäytöstä. Jos olisimme silloin toimittaneet tiedot kasveista, joiden käyttöä olemme vuosikymmenet kouluttaneet ja joita olemme elintarvikkeena käyttäneet, tätä koko ongelmaa ei olisi, hän arvioi.\nVaikka uuselintarvikeasiaa (siirryt toiseen palveluun) koskeva ensimmäinen asetus tuli voimaan jo toukokuussa 1997, lakiin havahduttiin vasta vuoden 2011 alussa. Silloinen Elintarviketurvallisuusvirasto Evira, nykyisin Ruokavirasto, kielsi pakurijauheet ja -uutteet markkinoilta, koska niillä ei ollut EU-tulkinnan mukaan merkittävää elintarvikekäyttöä ennen toukokuuta 1997.\nMyöhemmin samana vuonna pystyttiin kuitenkin todistamaan pakurin merkittävä perinteinen käyttö teenä ja ravintolisänä ja pakurikäävän käyttö sallittiin jälleen ravintolisissä ja yrttiteenä.\nPartanen kertoo, että samoihin aikoihin myös suomalaisista luonnonyrteistä kehiteltiin uusia tuotteita markkinoille.\n– Takapakkia tuli, kun huomattiin, että mitään ei oikeastaan saa tehdä. On hyvin vähän raaka-aineita, joita saa käyttää.\nOsaa yrteistä saa käyttää kaikkialla, toisia ei\nFiskarsissa Jari Leinonen sanoo maustavansa olutta pakurin lisäksi monilla muillakin luonnontuotteilla, kuten siankärsämöllä, pujolla, mesiangervolla, kanervalla ja apilalla.\nMyös osalle näistä kasveista on elintarvikelainsäädännössä sallittu vain tee-, mauste- tai ravintolisäkäyttö, ja osa kuntien valvontaviranomaisista tulkitsee, ettei niiden käyttö ole sallittua juomissa.\nPienpanimoyrittäjä Jari Leinosen mielestä viranomaiset ajavat yrittäjien kekseliäisyyttä ahtaalle.Ronnie Holmberg / Yle\nAlkoholijuomissa, kuten ginissä ja oluessa, viranomaiset hyväksyvät luonnonyrttien käytön hieman laajemmin kuin elintarvikkeissa ja virvokejuomissa. Myös ravintolatoiminnassa luonnonkasveja saa käyttää vapaammin.\n– Olemme ajatelleet, että mekin saamme oluemme niillä maustaa, jos niitä saa käyttää jossain syötävässä tai juotavassa muodossa muuallakin, esimerkiksi ravintolassa. Käyttämämme määrät ovat hyvin pieniä. Mutta jos haluamme tehdä ärtsyn ja ronskin oluen, siihen saatamme laittaa reilumminkin, Leinonen sanoo.\nSuomalaisista yrteistä kaikki elintarvikekäyttö on todistettu ja sallittu esimerkiksi nokkosenlehdille, voikukalle, väinönputkelle, kuusenkerkälle ja katajanmarjalle.\nSen sijaan siankärsämöä ja koivunlehteä saa käyttää ainoastaan yrttiteenä tai mausteena ja ruusujuuren käyttö on sallittu vain ravintolisänä. Maitohorsman osalta elintarvikkeena saa käyttää ainoastaan nuoria versoja, ja kasvin lehdille ja kukille on sallittu vain yrttitee-, mauste- ja annoskoristekäyttö.\nOn epäoikeudenmukaista, että rajojen takaa tuodaan markkinoille ruusujuurijuomia. Olemme vitsailleet, että pitäisi vaihtaa firma Ruotsiin.\nUuselintarvikeluvan hakeminen kasville on yli puolen vuoden prosessi, jossa hakijan pitää tehdä laaja selvitys EU-komissiolle muun muassa tuotteen turvallisuudesta, koostumuksesta, imeytymisestä ja ravintoarvoista. Esimerkiksi chiansiemenelle on haettu ja saatu tällainen lupa.\nBirgitta Partanen kertoo, että pakurin kohdalla uuselintarvikeluvan hakemisesta on keskusteltu.\n– Ensisijaisesti yritämme etsiä dokumentteja eri kasvien käytöstä muista maista ja sitä kautta saada kasveistamme kirjallista tietoa. Silloin niille ei tarvitsisi hakea uuselintarvikelupaa.\n"Pitäisi vaihtaa firma Ruotsiin"\nVaikka laki ja ohjeistukset ovat kaikille samat, luontoyrittäjiä harmittaa, että Suomen kunnissa ja EU-maissa elintarvikevalvontaa tekevät tarkastajat tulkitsevat niitä eri tavoin.\nEsimerkiksi tuotteita, joiden valmistus on kielletty suomalaisilta tuottajilta, saattaa löytyä kauppojen hyllyistä ulkomaisten brändien alla.\nSuomen luontoyrittäjyysverkoston puheenjohtajaa, Arctic Warriorsin tuotepäällikköä Katja Misikangasta harmittaa erityisesti ravintolisäksi luokitellun ruusujuuren kohtalo.\n– Ruusujuuri on meillä isossa roolissa, ja viljelemme sitä itse, hän sanoo.\n– On epäoikeudenmukaista, että rajojen takaa tuodaan markkinoille ruusujuurijuomia. Olemme vitsailleet, että meillä ei ole kovin pitkä matka Tornion rajalle ja Haaparannan puolelle. Pitäisi vaihtaa firma Ruotsiin. Saisimme tehdä ruusujuuresta juomaa ja myydä sitä Suomessa.\nLuontoyrittäjyysverkoston puheenjohtaja Katja Misikangas toivoo maalaisjärjen käyttöä ohjeistusten tulkintaan. Hänestä osa kielloista on epäoikeudenmukaisia suomalaisia yrityksiä kohtaan. Arkistokuva.Uula Kuvaja / Yle\nMutta aivan kaikki ei ole paremmin länsinaapurissa. Misikankaan mukaan siellä luontoyrittäjät ovat käyneet kamppailua pakurikäävän käytöstä.\n– Ruotsissa ei ole hyväksytty pakurin myyntiä edes teenä. Voi se olla siis toisinkin päin.\nRuokavirasto vakuuttaa: Säännöt ovat kaikille samat\nRuokaviraston ylitarkastaja Anna Mizrahin vakuuttaa, että sama lainsäädäntö koskee ulkomaisia tuotteita ja on voimassa kaikissa Euroopan unionin maissa. Maahantuojien vastuulla on tarkistaa, että tuotteet ovat elintarvikelainsäädännön mukaisia.\n– Jos Suomessa ei ole vastuullista maahantuojaa, niin siihen on hankalampi puuttua. Muiden maiden viranomaisiin voidaan olla tarvittaessa yhteydessä.\nMizrahi muistuttaa, että kunnat tekevät elintarvikevalvontaa itsenäisinä viranomaisina. Näin ollen kunnan terveystarkastajalla on toimivalta puuttua havaittuihin puutoksiin.\nRuokavirastolla on ohjaava ja kouluttava rooli kuntiin nähden.\n– On mahdollista, että kaikkia asioita ei ole valvottu samalla lailla eri kunnissa tai joitain asioita ei ole havaittu. Valvontaa tehdään pistokoeluontoisesti, eli kaikkia tuotteita ei tulla välttämättä koskaan valvomaan ja yritysten pitäisi tehdä sen mukaan korjaukset muihin tuotteisiin.\nMielestäni meillä katsotaan ohjeistuksia tarkemmin kuin muissa maissa.\nKatja Misikangas arvelee, että Suomessa ohjeistuksia noudatetaan tarkemmin kuin muissa EU-maissa.\n– Maat voivat tehdä kansallisia tulkintoja. Mielestäni meillä niitä katsotaan tarkemmin kuin muissa maissa.\nArktisten Aromien toiminnanjohtajan Birgitta Partasen mielestä tiukassa valvonnassa on puolensa.\n– Se on hyvä näyttö maailmalle, meihin luotetaan. Mutta toisaalta meidän pitäisi pystyä olemaan samalla viivalla muiden kanssa, hän sanoo.\n"Vientituotteita pannaan pakettiin tekaistuilla asioilla"\nJari Leinonen maistaa pakuriolutta ja kertoo hapokkuuden tulevan yrteistä: pakuri antaa olueen vain hieman väriä ja makua. Jos jotain tuotteesta pitäisi poistaa, hän poistaisi ennemmin pakurin kuin yrtit.\nIdeoita oluen maustamiseen Leinonen ammentaa vanhasta kirjallisuudesta, kuten Kalevalasta ja Toivo Rautavaaran kasviopuksista.\nLeinosen mielestä viranomaiset kuitenkin ajavat yrittäjät ja heidän kekseliäisyytensä ahtaalle. Fiskarsin panimossa luonnonyrttejä aiotaan käyttää oluessa vastaisuudessakin – vaikka reseptejä jouduttaisiinkin hieman muuttamaan.\nPakurilla vai pakuriteellä maustettua olutta? Yrittäjä Jari Leinosen mielestä pakuri tuo olueen lähinnä hieman väriä ja makua.Ronnie Holmberg / Yle\nLeinonen kokee uuselintarvikelain tökkivän monessa kohtaa.\n– Jos on asioita, joita voi käyttää pieniä määriä, miksi niitä ei voisi käyttää kaikkialla?\nBirgitta Partanen kertoo, että tällä hetkellä luonnontuotealalla kohistaan erityisesti kuusenkerkästä ja katajanmarjasta.\nMolemmille on sallittu kaikki elintarvikekäyttö – siitä huolimatta, että katajanmarjat ovat Myrkytystietokeskuksen mukaan lievästi myrkyllisiä (siirryt toiseen palveluun). Myös sienillä ja sienten puoliviljelyllä Partanen näkee mahdollisuuksia elintarvikemarkkinoilla.\nSuomalaisten luonnontuotteiden valttikortiksi Partanen ja Leinonen nostavat puhtauden. Partanen muistuttaa myös niiden pienestä vesijalanjäljestä.\n– Ei ole mitään järkeä rahdata superfoodeja maailman ääristä ties mistä olosuhteista. Luonnontuotteemme eivät tarvitse kastelua. Toivoisin, että pystyisimme käyttämään paukkuja enemmän selvittelyyn, jotta saisimme kasvejamme käyttöön.\nKuusenkerkälle on sallittu Suomessa kaikki elintarvikekäyttö. Sitä pystytään keräämään suuria määriä, mikä helpottaa tuotteen kaupallistamista ja vientiä maailmalle.Yle, Tero Kyllönen\nelintarvikevalvontaRuokavirastoolutpanimotpakurikääpäKatajanmarjatKuusenkerkätsienetFiskarsin ruukkiKotimaan uutiset


Case IH Huolto\nCase IH huoltoverkosto\nAgritekin Case IH asiakkaana Sinulla on käytössäsi koko maan kattava sopimushuoltoverkosto, joka koostuu ammattitaitoisista huoltoyrittäjistä ja asentajista. Henkilöstön ammattitaitoa ylläpidetään ja tuetaan jatkuvalla kouluttautumisella ja teknisellä tuella.\nAjantasainen tieto koko verkostolla\nSopimushuoltoverkostolla on käytössään keskitetyssä verkkoportaalissa valmistajien ylläpitämät korjaamokäsikirjat, koneiden tekniset tiedot valmistenumerokohtaisesti sekä huolto- ja kampanjatiedotteet. Myös koneiden huoltomuistiinpanot kirjataan Agritekin järjestelmään, jolloin koneen huoltohistoria säilyy koko koneen käyttöiän.\nKoneesi on varmoissa käsissä\nKäyttämällä Agritekin sopimushuoltoverkoston palveluita voit olla varma koneittesi parhaasta tuotantotehokkuudesta. Sopimushuoltoverkosto tarjoaa Sinulle parhaan osaamisen, Agritekin ja valmistajan tarjoamalla kattavalla tuella.\nCase IH huoltopisteet\nAgritekin Case IH huoltoverkostoon kuuluu yli 110 huoltopistettä kattavasti ympäri Suomen. Löydät Sinua lähimmän huoltopisteen kätevästi oheisesta kartasta.\nKatso lähin huoltopiste kartalta\nLiittymällä Agritek Oy:n kanta-asiakkaaksi saat huomattavia etuja, kuten -15% alennuksen viikkotilauksena tilattavista Case IH -varaosista\nNyt talvihuoltojen tekeminen on edullisinta!\nLiittymällä Agritekin kanta-asiakkaaksi saat pysyvästi Case IH -varaosista 15% alennuksen tilaamalla ne ennakkoon. Kanta-asiakkaaksi voit liittyä joko lähimmällä Case IH -jälleenmyyjälläsi tai Agritekin nettisivuilla www.agritek.fi\nAkcela öljyt talvihuoltoihin\nTynnyrit rahtivapaasti tilallesi!\nHelmi-ja maaliskuussa tarjoamme kanta-asiakkaille 10% alennuksen kaikkiin talvihuoltoja varten tilattuihin 200 litran Akcela -öljytynnyreihin. Tynnyrin saat luonnollisesti kotiin toimitettuna ja rahtivapaasti.\nTilaukset lähimmältä jälleenmyyjältäsi tai Agritekin verkkokaupasta!


Ilmastonmuutos tekee liukkaasta kaudesta lyhyemmän mutta vaarallisemman - Kemia-lehti\nUutiset | 19.4.2022 | Kemia-lehden toimitus\nIlmastonmuutos tekee liukkaasta kaudesta lyhyemmän mutta vaarallisemman\nTulevaisuuden talvien tiet ja jalankulkuväylät ovat entistä liukkaampia. Tämän saavat aikaan korkeammat kylmän kauden lämpötilat, jotka ilmastonmuutos tuo mukanaan.\nLiukkaat kelit ajoittuvat kuitenkin nykyistä lyhyemmälle ajanjaksolle. Syksyn ja kevään olot ovat siten aiempaa helpompia.\nTiedot käyvät ilmi Ilmatieteen laitoksen tutkimuksesta, joka on julkaistu Regional Environmental Change -lehdessä.\nTutkijat mallinsivat tulevaisuuden ilmaston tie- ja jalankulkuolosuhteita Suomessa, Ruotsissa ja Norjassa.\nLiukas keli yllättää yhä useammin\nTutkimuksen tulokset kertovat myös, että vaikka liukas kausi lyhenee, liukkaita oloja esiintyy talven mittaan monilla alueilla useammin kuin nykyisessä ilmastossa.\nVuosisadan keskiväliä (2041–2060) kuvaavien mallinnusten mukaan jäiset tieolosuhteet yleistyvät Suomen, Ruotsin ja Norjan pohjoisosissa. Maiden eteläosissa jäiset olot muuttuvat harvinaisemmiksi.\nMelkein kaikilla alueilla tien pinnalla on syksyllä ja keväällä vähemmän jäätä ja lunta kuin nykyään. Tämän ansiosta teiden talvikunnossapitokausi voi jatkossa lyhentyä.\nMyös jalankulkuväylien liukkaat kelit harvenevat syksyisin ja keväisin. Toisaalta lämpötilat heilahtelevat talvisin nollan molemmin puolin, joten jään päällä on silloin entistä useammin vettä.\nJään päällä oleva vesi on yksi vaarallisimmista olosuhteista jalankulkijoille, sillä kaatumisen riski on silloin suurin.\nAuttavat suunnittelemaan sopeutumistoimia\nTutkimuksessa käytettiin RoadSurf-tiesäämallia ja voimakkaan lämpenemisen ilmastoskenaariota. Tulokset ovat siten yläraja-arvio, mutta ne voivat joka tapauksessa auttaa sopeutumistoimien suunnittelussa.\nIlmatieteen laitoksessa kehitettävää RoadSurf-tiesäämallia hyödynnetään tiesääennusteiden tekemisessä. Tuoreessa tutkimuksessa mallia käytettiin ensimmäistä kertaa yhdessä tulevaisuuden ilmastoskenaarioiden kanssa, jotka oli simuloitu alueellisella ilmastomallilla.\nTiesäämallit antavat huomattavasti yksityiskohtaisemman arvion teiden olosuhteista sekä veden ja jään määrästä teillä kuin ilmastomallit.\nTiesää on merkittävä tekijä sekä liikenteen että terveydenhuollon näkökulmista. Suomessa, Ruotsissa ja Norjassa tapahtuu vuosittain yhteensä 27 000 tieliikenneonnettomuutta ja 50 000 jalankulkuonnettomuutta. Puolet onnettomuuksista liittyy liukkaisiin olosuhteisiin.\n(Kuva Adobe Stock) Tulevaisuuden kuljettajien on talviaikaan pysyttävä entistä valppaampina, sillä liukas keli voi tulla eteen hyvinkin yllättäen.


Saatavuus: laatikko #65, Luominen, Löytö, Kauppa tai Chemistry Set (Collector's)\nTason 1-100 Poncho\nRoolileiki olevasi unelias lehmipoika tällä autenttisella 1800-luvun hihattomalla huovalla.\nEl Muchacho on yhteisön-luoma kosmeettinen esine Pyrolle. Se on tiimin väreihin värjätty fliissikangas poncho, jossa on baldric -vyö vasemman hartian päällä, jossa on kiinni pari marakasseja.\nEl Muchacho lahjoitettiin Steam Workshop -keskukseen.\nEl Muchacho lisättiin peliin.\n[Dokumentoimaton] Lisäsi El Muchacho -esineen Mann Co. -kauppaan.\n[Dokumentoimaton] Päivitti equip_regions -koodin El Muchacho -esineessä.\nEsine nimettiin ja perustui Ensimmäiseen vuosittaisenn Saxxy -palkintogaalan "Paras Asuste" -voittaja videoon.\nMuchacho tarkoittaa "nuori mies" espanjaksi.\nSteam Workshop -keskuksen näytekuva El Muchacho -esineestä.\nRetrieved from "https://wiki.teamfortress.com/w/index.php?title=El_Muchacho/fi&oldid=1855532"\nThis page was last modified on 18 January 2015, at 17:27.


Hae hotellit lähellä kohdetta: X-Celsior Caffé-Bar\nSuosittua juuri nyt kohteessa Wien Myydyin Hotel Allegro Wien Matzleinsdorferplatz 1, A-1050 Vienna Standard parivuoteella varattu 25 minuuttia, 55 sekuntia sitten Austria Trend Hotel Beim Theresianum Wien Favoritenstrasse 52 Classic varattu 49 minuuttia, 26 sekuntia sitten Holiday Apartment Vienna - Enenkelstraße Enenkelstrasse 7 Studio-huoneisto - Enenkelstraße 7, 1160 Wien varattu 1 tunti, 12 minuuttia, 59 sekuntia sitten Boutique Hotel Donauwalzer Hernalser Guertel 27 Economy parivuoteella varattu 1 tunti, 25 minuuttia, 36 sekuntia sitten Hotel Imlauer Wien 10 Rotensterngasse Parivuode varattu 1 tunti, 35 minuuttia, 35 sekuntia sitten Viisi hyvää syytä valita Agoda! Yli 925 000 majapaikkaa maailmanlaajuisesti\nWien on tunnettu mielenkiintoisista nähtävyyksistä, kuten X-Celsior Caffé-Bar. Agoda.fi tarjoaa hotellihuoneita alhaisimpaan hintaan, monet niistä Baarit maamerkin läheisyydessä. X-Celsior Caffé-Bar kohteen lähellä on erilaisia hotellivaihtoehtoja, kuten Hotel Capricorno ja Hotel Sacher. Agoda.fi:n turvallinen nettivarauslomake tarjoaa helpon tavan majoituksen varaamiseen X-Celsior Caffé-Bar maamerkin läheltä. Kätevät hakuvälineet ja informatiiviset hotellisivut tekevät hotellin löytämisestä helppoa kaupungissa Wien. Yhä useammat matkustajat valitsevat agoda.fi sivuston majoituksen varaamiseen X-Celsior Caffé-Bar läheltä, yli 150 000 hotellia maailmanlaajuisesti.\nHotellit lähellä kohdetta X-Celsior Caffé-Bar lähin hotelli\nSuositut hotellit lähellä X-Celsior Caffé-Bar


Yli 300 pidätettiin Turkin sotatoimien kritisoinnista - presidentti pitää arvostelijoita pettureina\nYli 300 pidätettiin Turkin sotatoimien kritisoinnista\n29.01.2018 klo 16:40\nTurkki on pidättänyt satoja ihmisiä ”terroristisen propagandan” levittämisestä sosiaalisessa mediassa.\nTurkin helikopteri tulitti kurdeja Afrinissa.\nTurkin hyökkäystä Syyrian kurdijoukkojen kimppuun arvostelleita ihmisiä on pidätetty. Sisäministeriö kertoi maanantaina, että yhteensä 311 ihmistä on pidätetty Syyrian sotatoimiin liittyvien sosiaalisen median kirjoitustensa takia 10 viime päivän aikana.\nPeruste on terroristipropagandan levittäminen.\nTurkki aloitti 10 päivää sitten hyökkäyksen Syyrian puolelle kurdien YPG-joukkoa vastaan. Turkki väittää järjestön olevan Turkissa kielletyn ja terroristiorganisaatioksi nimetyn PKK:n jatke. Yhdysvallat on aseistanut ja tukenut YPG:tä, koska se taisteli terroristijärjestö Isisiä vastaan Syyriassa ja osallistui muun muassa Raqqan valtaamiseen.\nTurkin iskuissa on kuollut jo kymmeniä siviilejä.\nTurkki on puolentoista viikon ajan käynyt sotaa Afrinissa, joka sijaitsee Syyrian luoteiskulmassa. Kyseinen kurdien hallitsema alue on erillään muista Syyrian kurdialueista. ZUMAWIRE / MVPHOTOS\nHyökkäystä on arvosteltu julkisesti myös Turkissa. Esimerkiksi viikonloppuna 170 taiteilijaa vaati hallitusta lopettamaan sotatoimet ja viime viikolla Turkin lääkäriliitto TTB tuomitsi sotimisen.\nTurkin presidentti Recep Tayyip Erdogan kutsui lääkäreitä pettureiksi ja imperialismia palvelevaksi orjajoukoksi.\nVarapääministeri Bekir Bozdag puolestaan sanoi lauantaina Twitterissä, että TTB ja sitä tukenut insinöörien ja arkkitehtien liitto TMMOB eivät saa käyttää enää nimessään Turkkia, koska nämä eivät edusta Turkin lääkäreitä eivätkä insinöörejä.\nTTB kertoo omilla sivuillaan, että siihen kuuluu 83 000 jäsentä, mikä vastaa noin 80 prosenttia Turkin lääkäreistä.\nSyyttäjät aloittivat maanantaina tutkinnan 11 TTB:n keskushallinnon jäsentä vastaan.\nTurkki on erityisesti vuoden 2016 epäonnistuneen vallankaappausyrityksen jälkeen kaventanut sananvapautta rajuilla otteilla. Esimerkiksi toisinajattelijoita, aktivisteja ja toimittajia on vangittu ja tiedotusvälineitä suljettu.\nViimeksi viime viikolla ihmisoikeusjärjestö Human Rights Watch kritisoi Turkin hallintoa siitä, ettei se siedä minkäänlaista kritiikkiä.\nSaksassa mieltään osoittaneet kurdiaktivistit rinnastivat presidentti Erdoganin Isis-terroristeihin. Kobane on Turkin rajalla sijaitseva kurdikaupunki, jossa YPG sai vaivoin torjuttua Isisin hyökkäyksen alkuvuonna 2015. EPA / AOP


Guest Post: DO 's and DON' t in China when traveling - Kami and the Rest of the World | Polar Shrimp\nGuest Post: DO ’s and DON’ t in China when traveling\nAs you might remember I had a pretty hard time traveling in China. Se on haastava maa, joka vaatii paljon kärsivällisyyttä ja ymmärrystä, mutta lopussa sinut palkitaan kohtaamisella uskomattomia paikkoja, mielenkiintoinen historia ja kiehtova kulttuuri. Toivon vain ennen matkaani Kiinaan olisin voinut lukea neuvoo kuten nämä antama Agness alkaen eTramping koska ne varmasti tehdä aikani siellä paljon helpompaa!\nvoin antaa sinulle lukemattomia syitä, miksi sinun pitäisi lisätä Kiina matkaostoslistallesi. Jotkut niistä ovat edullisia ja vielä herkullisia ja terveellisiä kiinalaisia ruokia, jotka tekevät sinusta löytää uusia makuja ja mausteita, 5000 vuotta kulttuuria sinulla on mahdollisuus tutkia, kauniita maisemia, kuten Hallelujah kelluvat vuoret tai Longsheng riisi terassit ja loputtomat mahdollisuudet ymmärtää yksi vaikeimmista kielistä maailmassa – mandariinikiina.\nkun astut maahan lohikäärmeitä, voit alkaa löytää yksi vanhimmista kulttuureista maailmassa. Huomaat heti, että Kiina on niin ylpeä kansastaan, pitkästä historiastaan, loistavasta kulttuuristaan ja omaleimaisista tavoistaan. On kuitenkin olemassa muutamia asioita, sinun pitäisi tietää ennen kuin päätät matkustaa, työskennellä tai elää kuin paikallinen Kiinassa. Tämä tieto estää sinua tulemasta väärinymmärretyksi paikallisten keskuudessa ja suojelee sinua epäkunnioittamasta heidän tapojaan ja uskomuksiaan.\nmatkustaessa erilaisten rituaalien hyväksyminen voi olla haastavaa, mutta etenkin Kiinassa on tärkeää olla avarakatseinen ja ymmärtäväinen. Länsimaalaiset saattavat pitää joidenkin ihmisten käyttäytymistä typeränä, ärsyttävänä ja sopimattomana, mutta sinun täytyy kehittää avoin mieli, opiskella kiinalaista kulttuuria, uskontoa ja historiaa etukäteen ja olla vuorovaikutuksessa ihmisten kanssa ymmärtääksesi niitä. Jonkin ajan kuluttua totut kaikkeen, mitä et voinut hyväksyä tai ymmärtää alussa.\nTässä lista annoksista ja kielloista Kiinassa vieraillessa:\n#1 kysy paikallisilta, ovatko he jo syöneet ateriansa tervehtiessään heitä.\nkun näkee jonkun ensimmäistä kertaa, on kohteliasta kysyä, onko hän jo syönyt aamiaisensa, lounaansa tai päivällisensä ajankohdasta riippuen. Kiinalaiset käyttävät usein hyvin yleistä lausetta nǐ chē le ma? = 你吃了吗? eli oletko jo syönyt? Saatat pitää tätä rutiinia outona, mutta ruualla on suuri merkitys kiinalaisten elämässä ja kysyminen, jos heillä ei ole nälkä, on merkki ystävällisyydestä ja huolenpidosta.\n#2 ole täsmällinen.\nkiinalaiset eivät voi sietää epätavanomaisia ihmisiä. Jos varaat ajan jonkun kanssa, varmista, että tulet paikalle ajoissa. Muuten se saatetaan kokea äärimmäisen epäkunnioittavana.\n# 3 tervehtivät vanhuksia ensin.\nkun Kiinassa tervehtii itseään paljon vanhempaa ihmistä, kannattaa laskea pää kumarassa olevan henkilön alapuolelle osoittaakseen kunnioitusta ja tunnustusta.\nkun tapaat jonkun ikäisesi, sinun pitäisi ensin vilkuttaa, sitten hymyillä ja sanoa ” Ni hao!”joka tarkoittaa” Hei!”Toisin kuin joissakin länsimaissa, kiinalaiset eivät hyväksy halauksia tai suukkoja tervehdysmuotona.\n#4 syö ja juo niin paljon kuin voit.\njos lähtee kiinalaisten kanssa juhliin tai illalliselle, pitää syödä ja juoda yhtä paljon kuin he. Paikalliset rakastavat nähdä sinut nauttia ruokaa sinulle tarjotaan. Kun kieltäydyt syömästä tai juomasta (vaikka olisit jo kylläinen), voit nähdä ihmisten kasvoilla pettymyksen.\n#1 Älä jätä syömäpuikkoja pystyyn kulhoon tai napauta niillä kulhoa.\ntämä on ehdoton ei-ei! Syy on se, että tällä tavalla uhrataan kulhollinen riisiä kuolleen hengelle heidän kuolinvuoteellaan tai heidän valokuvansa edessä kotitalouden buddhalaisella alttarilla.\nei myöskään pidetä kovin hyvänä muotona ylittää syömäpuikkojen toimivia päitä syödessä, joten kiinnitä enemmän huomiota siihen, miten käytät niitä syödessäsi.\n#2 älä ylläty, vaan tunne tönimistä ja tönimistä kaikkialla.\nkiinalaisilla on vain vähän tietoa jonottamisesta ja henkilökohtaisesta tilasta. Jos jätät jonoon aukon henkilökohtaisen tilasi vuoksi, joku täyttää sen.\n#3 Älä paljasta ruumistasi.\nKiinassa ei pidä käyttää kovin lyhyitä shortseja kouluun mentäessä tai temppeliin mentäessä. Säärien tai pääntien näyttäminen voi järkyttää monia paikallisia, varsinkin vanhoja, joten varmista aina, että näytät siistiltä ja vaatimattomalta.\n#4 Älä herätä huomiota itseensä negatiivisella tavalla.\nulkomaalaisena nappaat kaikkien huomion, mutta asiat kuten herjaava käytös saavat sinut huomatuksi paljon enemmän ja vääristä syistä.\n#5 älä loukkaannu kiinalaisista.\npaikalliset sanovat usein ”olet lihava”, ”sinun pitäisi käyttää enemmän vaatteita, on kylmä” ja kysyvät myös, paljonko ansaitset ja minkä ikäinen tyttöystäväsi tai poikaystäväsi on. He haluavat vain osoittaa, että he välittävät sinusta eivätkä yritä loukata sinua. Niihin ei kuitenkaan tarvitse vastata.\ntapaa Agness-puolalainen budjettimatkailija, baozi lover ja seikkailun metsästäjä, joka on asunut, matkustanut ja työskennellyt Kiinassa elokuusta 2011 lähtien. Hän toimii tällä hetkellä englannin opettajana yhdessä Dongguanin yksityisistä päiväkodeista. Välillä hänen työnsä ja matkustaa, hän on blogging etramping-travel verkkosivuilla, jossa voit löytää runsaasti budjetin matka vinkkejä siitä, miten matkustaa maailman kanssa $25 taskussa. Jos haluat lukea lisää Kiinasta, voit tutustua hänen ”Add the Brick to the Great Wall:” Expatsin Kokemuspohjaisia neuvoja Kiinalle ” -e-kirjaansa, joka tiivistää hänen kahden vuoden kokemuksensa opettamisesta, elämisestä ja matkustamisesta lohikäärmeiden maassa.\nyli 15 vuotta itsenäisenä matkustaneena olen oppinut, mitkä verkkosivut ja palvelut ovat parhaita matkaa suunnitellessa. Käytän ja luotan aina seuraaviin sivustoihin:\nkortin saa postitse muutamassa päivässä ja sitä voi käyttää ympäri maailmaa. Voit täydentää kortin sovelluksen puhelimen, jossa voit myös olla tilejä eri valuutoissa ja vaihtaa rahaa niiden välillä, ilman lisämaksua ja erittäin edullisia hintoja.\nkaikki on superhelppoa ja nopeaa, tarvitset vain internet-yhteyden tilien hallintaan sovelluksessa.\nheillä on todella hyviä tarjouksia (erityisesti heidän ”Genius” – ohjelmansa kanssa, jonka jäseneksi pääset muutaman varauksen jälkeen) ja useimmissa tapauksissa, jos suunnitelmasi muuttuvat, Voit peruuttaa varauksen ilman lisäkustannuksia.\nkatso parhaat tarjoukset Kiinan majoituksesta täältä!\nKlikkaa tästä saadaksesi Kiinan vakuutuksen tästä.\nse on ILMAINEN, Toimii offline-tilassa täydellisesti ja pelasti minut monta kertaa. Voit helposti siirtää Google Maps kaikki kirjanmerkit maps.me ja käyttää niitä offline missä olet.\nolen ottanut mukaan muutaman kätevän linkin palveluista ja tuotteista, joista itse pidän ja joita käytän, jotta voit suunnitella myös oman matkasi Kiinaan. Ne ovat usein affiliate linkkejä. Tämä tarkoittaa, että saan pienen provision, jos varaat/ostat mitään linkkieni kautta, ilman lisäkustannuksia sinulle. Jos pidät siitä, mitä luet ja näet täällä ja haluat tukea minua ja blogiani, harkitse näiden linkkien käyttöä. Se olisi kuin ostaisi minulle virtuaalijuoman, josta ei tarvitse maksaa! Kiitti!\nPrevious Post: opiskelee Afrikan perinteistä uskontoa UnionPrevious Post\nopiskelee Afrikan perinteistä uskontoa Union